# Az Európai Unió C 105A/2017

| | ISSN 1977-0979 |
| --- | --- |
| Az Európai Unió
  Hivatalos Lapja | C 105A |
| | |
| Magyar nyelvű kiadás | Tájékoztatások és közlemények | 60. évfolyam2017. április 4. |

ISSN 1977-0979

Az Európai Unió

Hivatalos Lapja

C 105A

Magyar nyelvű kiadás

Tájékoztatások és közlemények

60. évfolyam2017. április 4.

---

| Közleményszám | Tartalom | Oldal |
| --- | --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2017/C 105 A/01 | Informatikai Főigazgatóság (DIGIT) – Pályázati felhívás igazgatói állás betöltésére (AD14) – Luxemburg – (a személyzeti szabályzat 29. cikkének (2) bekezdése alapján) – COM/2017/10372 | 1 |

Közleményszám

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2017/C 105 A/01

Informatikai Főigazgatóság (DIGIT) – Pályázati felhívás igazgatói állás betöltésére (AD14) – Luxemburg – (a személyzeti szabályzat 29. cikkének (2) bekezdése alapján) – COM/2017/10372

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 4.4.2017 | HU | Az Európai Unió Hivatalos Lapja | CA 105/1 |
| --- | --- | --- | --- |

4.4.2017

HU

Az Európai Unió Hivatalos Lapja

CA 105/1

---

Informatikai Főigazgatóság (DIGIT)

Pályázati felhívás igazgatói állás betöltésére (AD14) – Luxemburg

(a személyzeti szabályzat 29. cikkének (2) bekezdése alapján)

COM/2017/10372

(2017/C 105 A/01)

Magunkról

Az Európai Bizottság Informatikai Főigazgatósága (https://ec.europa.eu/info/departments/informatics_hu#responsibilities) felelős a bizottsági szolgálatok információs és távközlési technológiáinak irányításáért és koordinálásáért, emellett pedig különösen azért, hogy – az informatikai irányítási struktúrákkal szorosan együttműködve – meghatározza, kidolgozza és végrehajtsa a Bizottság általános prioritásaival teljes mértékben összehangolt korszerű és dinamikus szervezeti információtechnológiai elképzelést és stratégiát.

Az Informatikai Főigazgatóságon jelenleg átszervezés zajlik, amely előreláthatólag 2017 tavaszán zárul le. Ennek során módosítani fogják a hivatal szervezeti felépítését, így többek között létrejön a „Digitális szolgáltatások” elnevezésű új „D” Igazgatóság. A „D” igazgató felel majd a tagállami közigazgatási szerveknek nyújtandó digitális szolgáltatásokért. Az igazgató mindenekelőtt (a Tartalmak, Technológiák és Kommunikációs Hálózatok Főigazgatóságával szorosan együttműködve) ösztönözni fogja a digitális pólus létrehozását, és elősegíti a kedvező lendületet fenntartását ahhoz, hogy tehetségeket vonzanak Luxemburgba a kulcsfontosságú üzleti és szakpolitikai területeken. Az ISA-program eredményei alapján az új „D” Igazgatóság olyan témákra összpontosít majd, mint a nagy adathalmazok, az adatelemzések, a szabványosítás, a metaadatok (D1), az interoperabilitási keretek, a közigazgatási szerveknek, a vállalkozásoknak és a polgároknak nyújtott határokon és ágazatokon átnyúló szolgáltatások (D2), valamint a transzeurópai szolgáltatások (D3).

Ajánlatunk

Az Informatikai Főigazgatóságon belül az igazgató feladata lesz az igazgatóság általános stratégiai irányvonalának meghatározása és irányítása, valamint a főigazgatóság célkitűzései és éves munkaprogramja által biztosított keretrendszernek megfelelően különleges felelősségi körébe tartoznak a kitekintő kezdeményezések és tevékenységek.

A digitális pólust létrehozó csoport: egy, közvetlenül az igazgatónak beszámoló kis létszámú csoport felel majd a luxemburgi digitális pólus 2020-as határidővel történő létrehozásáért és fejlesztéséért. A digitális pólust a Tartalmak, Technológiák és Kommunikációs Hálózatok Főigazgatóságával és más irányító főigazgatóságokkal, így a Kiadóhivatallal, az Eurostattal és a Közös Kutatóközponttal szorosan együttműködve fogják fejleszteni. Az Igazgatóság vezető szerepet játszik majd ezen a téren: a Bizottságot a digitális növekedés motorjává teszi azáltal, hogy megerősíti Luxemburg helyzetét a nagy teljesítményű informatikai infrastruktúrák, nagy adathalmazok kezelésére szolgáló eszközök és elemzések, az állami szektor korszerűsítése és az informatikai megoldások platformjaként.

Az Igazgatóság egyik egysége felel majd e terület fejlesztéséért és integrálásáért, amelyet mind a Bizottságon, mind a közszférán belüli felhasználás tekintetében egyre növekvő igények jellemeznek, különösen a nagy adathalmazokkal kapcsolatos adatelemezések és -információk, valamint a tudásmenedzsment (így az együttműködési eszközök) iránt. E magas potenciállal bíró új területet a meglévő képességek összevonásával alakítják ki, amihez a külső és belső bizottsági érdekelt felek szoros együttműködésére, valamint a Tartalmak, Technológiák és Kommunikációs Hálózatok Főigazgatóságával folytatott intenzív együttműködésre van szükség.

A „D” igazgató irányítja továbbá az ISA2 programot (http://ec.europa.eu/isa/), amely elősegíti a tagállamok közigazgatási szervei közötti, határokon és ágazatokon átnyúló hatékony információcserét. Az ISA-program hozzájárul az e-kormányzattal kapcsolatos bizottsági tevékenységekhez, amelyeknek célja a digitális egységes piac keretében létrejövő új, innovatív és eredményesebb digitális szolgáltatások révén megvalósuló hatékonyság.

Az igazgató látja el az ISA2-program koordinációs csoportjának elnöki tisztjét, valamint iránymutatást nyújt az interoperabilitásra vonatkozó szakpolitika kialakításához, kommunikálásához és végrehajtásához a tagállami közigazgatásokkal együtt.

A transzeurópai rendszerekkel foglalkozó egység felel majd a TESTA-ng (a közigazgatási rendszerek biztonságos transzeurópai telematikai szolgáltatásai) hálózati szolgáltatásnyújtás biztonságáért és kiterjedt hozzáférhetőségéért. E szolgáltatás európai gerinchálózatként közigazgatási szervek széles köre között biztosít adatcserét.

A hálózat az általános elérhetőség érdekében internetprotokollokat használ, de az Európai Bizottság az internettől elkülönítve üzemelteti. Emellett a garantált teljesítmény és a magas fokú biztonság szavatolása érdekében a hálózatot összekapcsolták az európai intézmények hálózataival és a nemzeti hálózatokkal. A hálózat minősített és nem minősített adatok cseréjére egyaránt alkalmas.

Az az igazgatóság tevékenységéhez kapcsolódó külső és belső eseményeken a főigazgatót az igazgató képviseli.

Az igazgató – és az irányítása alatt álló egységek többségének – székhelye Luxemburg.

Elvárásaink

A pozícióhoz a következő készségek szükségesek:

| — | kiváló kapcsolat-kialakítás és kapcsolattartás más bizottsági szolgálatokkal, intézményekkel és európai szervekkel, valamint a tagállami közigazgatási szervekkel, a tagállami közigazgatási szervekkel együttműködésben határokon és ágazatokon átnyúló interoperabilitási stratégiák meghatározása és nyomon követése, |
| --- | --- |

—

kiváló kapcsolat-kialakítás és kapcsolattartás más bizottsági szolgálatokkal, intézményekkel és európai szervekkel, valamint a tagállami közigazgatási szervekkel, a tagállami közigazgatási szervekkel együttműködésben határokon és ágazatokon átnyúló interoperabilitási stratégiák meghatározása és nyomon követése,

| — | vezetői készség és karizma magasan képzett informatikai és adminisztratív szakemberekből álló, nagy létszámú, gyakran változó összetételű csapat irányításához és motiválásához, kiváló vezetői készségek, többek között multikulturális környezetben működő, szolgáltatásorientált szervezet irányítására. Igazolt képesség és tapasztalat a nagy szervezetek esetében az üzleti szükségleteknek megfelelő szervezeti információs rendszerek megtervezése, kialakítása és fejlesztése terén jelentkező kihívások megértésében, |
| --- | --- |

—

vezetői készség és karizma magasan képzett informatikai és adminisztratív szakemberekből álló, nagy létszámú, gyakran változó összetételű csapat irányításához és motiválásához, kiváló vezetői készségek, többek között multikulturális környezetben működő, szolgáltatásorientált szervezet irányítására. Igazolt képesség és tapasztalat a nagy szervezetek esetében az üzleti szükségleteknek megfelelő szervezeti információs rendszerek megtervezése, kialakítása és fejlesztése terén jelentkező kihívások megértésében,

| — | a humánerőforrások (nagy létszámú csoportok) és költségvetések hatékony tervezése és irányítása terén szerzett, igazolt vezetői tapasztalat, |
| --- | --- |

—

a humánerőforrások (nagy létszámú csoportok) és költségvetések hatékony tervezése és irányítása terén szerzett, igazolt vezetői tapasztalat,

| — | kiváló kommunikációs és interperszonális készség, |
| --- | --- |

—

kiváló kommunikációs és interperszonális készség,

| — | képesség arra, hogy a Bizottság felső vezetésével kialakítsa és fenntartsa azokat a partnerségeket, amelyek az intézmény korszerűsítését lehetővé tevő információtechnológiai lehetőségek kihasználásához szükségesek, |
| --- | --- |

—

képesség arra, hogy a Bizottság felső vezetésével kialakítsa és fenntartsa azokat a partnerségeket, amelyek az intézmény korszerűsítését lehetővé tevő információtechnológiai lehetőségek kihasználásához szükségesek,

| — | igazolt jártasság és gyakorlati tapasztalat a nagyszabású projektek vezetése terén, az architektúrára, a tervezésre, a projektmenedzsmentre és a leszállítandó anyagok minőség-ellenőrzésére is kiterjedően, |
| --- | --- |

—

igazolt jártasság és gyakorlati tapasztalat a nagyszabású projektek vezetése terén, az architektúrára, a tervezésre, a projektmenedzsmentre és a leszállítandó anyagok minőség-ellenőrzésére is kiterjedően,

| — | kiváló elemzőképesség, a legfontosabb kérdések kiemelésének készsége, a stratégiai célkitűzések kialakításának és létrehozásának, illetve az azok alapján hozott gyakorlati intézkedési javaslatok kidolgozásának képessége, |
| --- | --- |

—

kiváló elemzőképesség, a legfontosabb kérdések kiemelésének készsége, a stratégiai célkitűzések kialakításának és létrehozásának, illetve az azok alapján hozott gyakorlati intézkedési javaslatok kidolgozásának képessége,

| — | képesség a belső és külső érdekelt felekkel való hatékony kommunikációra. |
| --- | --- |

—

képesség a belső és külső érdekelt felekkel való hatékony kommunikációra.

A pályázóval szemben támasztott követelmények (jelentkezési feltételek)

A kiválasztási szakaszban az a pályázó vehet részt, aki a jelentkezési határidőig megfelel a következő formai követelményeknek:

Állampolgárság: az Európai Unió valamelyik tagállamának állampolgára.

Felsőoktatásban szerzett oklevél vagy diploma: a pályázó

| i. | oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik; |
| --- | --- |

i.

oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik;

| ii. | vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt szakmai tapasztalat éveinek számába nem számítható bele). |
| --- | --- |

ii.

vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt szakmai tapasztalat éveinek számába nem számítható bele).

Szakmai tapasztalat: legalább 15 éves, a fenti végzettség megszerzését követő, annak megfelelő szakmai tapasztalattal rendelkezik.

Vezetői tapasztalat: az említett szakmai tapasztalatból legalább öt évet felső vezetői munkakörben (1), az itt meghirdetett munkakörhöz szorosan kapcsolódó területen szerzett.

Nyelvismeret: az Európai Unió egyik hivatalos nyelvét (2) magas szinten, egy további hivatalos nyelvét pedig megfelelő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú egy része esetlegesen ezen a másik nyelven zajlik.

Korhatár: nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat 52. cikkének a) bekezdését) (3).

Függetlenség és érdekeltségi nyilatkozat

A szolgálati jogviszony megkezdését megelőzően a pályázónak nyilatkozatban kell vállalnia, hogy feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről.

Kinevezés és alkalmazási feltételek

Az igazgatót az Európai Bizottság választja és nevezi ki saját kiválasztási és felvételi eljárásai szerint (lásd még a felső vezetők alkalmazási politikájára vonatkozó összefoglaló dokumentumot: Compilation Document on Senior Officials Policy (4)). A kiválasztási eljárás keretében a Bizottság kinevezési tanácsadó bizottsága által interjúra felkért pályázók először egy külső munkaerő-felvételi tanácsadó cég által szervezett értékelőközpontban (assessment centre) tartott kiválasztási eljáráson kell részt venniük.

Gyakorlati okokból és a kiválasztási eljárásnak a pályázók és az intézmény érdekében történő minél gyorsabb lezárása érdekében a kiválasztási eljárás kizárólag angol és/vagy francia nyelven zajlik (5).

A javadalmazás és az alkalmazási feltételek tekintetében a személyzeti szabályzat érvényben lévő, az Európai Unió AD 14 besorolási fokozatú tisztviselőire vonatkozó rendelkezései az irányadók. Felhívjuk a pályázók figyelmét, hogy a személyzeti szabályzatban előírtak értelmében valamennyi újonnan felvett munkatárs kilenc hónapos próbaidő letöltésére köteles.

Az igazgató alkalmazási helye Luxembourg.

Esélyegyenlőség

Az Európai Bizottság különös hangsúlyt helyez az esélyegyenlőség elvének érvényesülésére azzal a céllal, hogy tovább nőjön a vezető beosztást betöltő nők aránya, ezért különösen örömmel fogadja a nők jelentkezését.

Jelentkezési eljárás

Pályázatának benyújtása előtt gondosan ellenőrizze, hogy valóban megfelel-e valamennyi jelentkezési feltételnek („A pályázóval szemben támasztott követelmények”), különös tekintettel a megkövetelt végzettséget és képesítést igazoló okiratra, a szakmai tapasztalatra, valamint a nyelvismeretre. Azt a pályázót, aki valamelyik jelentkezési követelménynek nem felel meg, a Bizottság a kiválasztási eljárásból automatikusan kizárja.

Amennyiben jelentkezni kíván, regisztráljon az alábbi internetes oldalon:

https://ec.europa.eu/dgs/human-resources/seniormanagementvacancies/CV_Encadext/index.cfm?fuseaction=premierAcces&langue=EN

és kövesse az eljárás egyes szakaszaira vonatkozó utasításokat.

Mindenképpen rendelkeznie kell érvényes e-mail-címmel. Ennek segítségével azonosítjuk regisztrációját, és ezen tartjuk Önnel a kapcsolatot a kiválasztási eljárás különböző szakaszai során. Ebből következően e-mail címének esetleges későbbi változásairól értesítenie kell majd az Európai Bizottságot.

Kérjük, hogy jelentkezéséhez önéletrajzát PDF formátumban töltse fel, továbbá motivációs levelét (legfeljebb 8 000 karakter terjedelemben) online töltse ki. Gyakorlati okokból, valamint a pályázók és az intézmény érdekében a kiválasztási eljárás minél gyorsabb lezárása céljából az életrajzot és a motivációs levelet kizárólag angol, francia vagy német nyelven lehet megírni.

Az internetes regisztráció befejeztével a pályázó elektronikus levélben kap visszaigazolást jelentkezésének regisztrálásáról. A levélben regisztrációs szám is szerepel, amely a továbbiakban a jelentkezéssel kapcsolatos hivatkozási számként szolgál. Ha nem kap visszaigazoló e-mailt, az azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben az Európai Bizottság közvetlenül fogja Önnel felvenni a kapcsolatot.

Amennyiben fogyatékosságából adódóan nem tud elektronikus úton jelentkezni, jelentkezését (önéletrajzát és motivációs levelét) papíron, ajánlott levélpostai küldeményként is eljuttathatja hozzánk a következő címre: European Commission, Directorate-General for Human Resources and Security, Unit for Senior Management and CCA, SC11 8/59, 1049 Bruxelles/Brussel, BELGIQUE/BELGIË. Kérjük, a küldeményen egyértelműen tüntesse fel a következő hivatkozást: „Vacancy for a Director in DG DIGIT (COM/2017/10372)”, és a postai bélyegzőn szereplő dátum nem lehet későbbi a jelentkezési határidőnél. Ezt követően Ön és a Bizottság között mindenfajta kommunikáció postai úton zajlik. Ez esetben pályázatához csatolnia kell egy olyan dokumentumot, amelyben fogyatékossága meglétét egy erre feljogosított szerv igazolja. Külön papírlapon részletezze továbbá, milyen különleges intézkedéseket tart szükségesnek ahhoz, hogy megkönnyítsük a pályázaton való részvételét.

Amennyiben további információra van szüksége, és/vagy technikai problémával szembesül, kérjük, jelezze a következő e-mail-címen: HR-SM-Vacancies@ec.europa.eu

Határidő

A jelentkezés határideje: 2017. május 12. Elektronikus regisztrációra brüsszeli idő szerint déli 12 óráig van lehetőség.

Az elektronikus regisztráció határidőn belüli elvégzéséért a pályázót terheli a felelősség. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmiféle adatot bevinni. Késedelmes jelentkezéseket nem fogadunk el.

Fontos tudnivalók a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba.

A személyes adatok védelme

A Bizottság gondoskodik arról, hogy a pályázók személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (6) megfelelően kezeljék.

---

(1)  Önéletrajzukban a pályázók legalább a felsővezetői munkakörben töltött öt évre vonatkozóan közöljék a következőket: 1. a betöltött vezetői beosztások megnevezése és az ezekhez tartozó munkakör; 2. a felügyelt személyzet létszáma; 3. az irányításuk alá tartozó költségvetés nagysága; 4. a hierarchiában alattuk és felettük lévő szintek száma, valamint a velük azonos beosztásban lévő munkatársak száma.

(2)  http://ec.europa.eu/education/official-languages-eu-0_hu

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HU:PDF

(4)  http://ec.europa.eu/civil_service/docs/official_policy_en.pdf

(5)  A kiválasztási bizottság biztosítja, hogy az e két nyelvet anyanyelvként beszélők ne élvezhessenek indokolatlan előnyt.

(6)  HL L 8., 2001.1.12., 1. o.

---